Regoli ġodda tal-Kummissjoni Ewropea tal-Unjoni Ewropea dwar ir-rekwiżiti kapitali għal banek mhumiex adattati għall-ekonomija Ewropea, skont il-membru parlamentari Ewropej Markus Ferber. Dawn il-proposti jbiddlu b'mod radikali r-regoli magħrufa bħala Basel III. Il-proposti tal-Kummissjoni għandhom l-għan li jintroduċu regoli ġodda li ġew innegozzjati mill-Kumitat Basel għas-Sorveljanza tal-Banek fil-liġi Ewropea. Miżura prinċipali se tkun li l-banek iwarrbu aktar kapital biex ikopru r-riskji tagħhom. "Se ngħidha b'mod ċar: anke jekk l-intenzjonijiet huma tajbin, il-kompromess li sar mal-Kumitat Basel mhux adattat għall-ekonomija Ewropea. B'hekk, huwa kruċjali li l-banek jadattaw. Hekk kif qed noħorġu minn pandemija diffiċli, ma nistgħux naċċettaw li l-pakkeġġ tal-Basel III jpoġġi l-kompetitività tal-banek u intrapriżi żgħar u medji f'riskju," sostna Ferber. Huwa wissa wkoll kontra t-taħlit ta regoli li huma bbażati fuq ir-riskju ma' regoli ġodda marbuta mal-ekoloġija u s-sostennibilità. "Din it-tip ta' regolamentazzjoni m'hijiex il-post fejn għandna noqgħodu niġġieldu dwar sostennibilità. L-attentat tal-Kummissjoni li jintroduċu kunsiderazzjonijiet ta' sostennibilità fir-regolamentazzjoni tal-banek tpoġġina fi triq perikoluża. Meta l-valutazzjonijiet tar-riskju jieħdu pass lura, dan huwa riskju kbir li se jwassalna fi kriżi oħra. Għandna naraw li l-banek ikunu iżjed siguri, mhux iżjed sostennibli," spjega Ferber. Il-Kummissjoni proponiet iżjed regoli biex tirregola l-fregħat tal-banek f'istituzzjonijiet ta' pajjiżi terzi. "Il-Kummissjoni qiegħda tieħu posizzjoni iżjed stretta lejn fergħat ta' banek f'pajjiżi terzi. Dan huwa pass fid-direzzjoni t-tajba. Ma nistgħux naċċettaw li banek f'pajjiżi terzi joperaw fis-Suq Uniku permezz ta' letterbox companies . Reġim armonizzat huwa importanti biex niddefendu l-kompetittività u nipproteġu l-investituri," ikkonkluda Ferber. Dan l-artiklu jifforma parti minn sensiela jisimha Ewropej. Din parti minn inizjattiva ta' tliet organizzazzjonijiet tal-aħbarijiet, iffinanzjata mill-Parlament Ewropew biex iqarreb iċ-ċittadini Maltin max-xogħol tal-PE u jżommhom infurmati fuq is-suġġetti li jmissulhom il-ħajja ta' kuljum. Dawn l-artikli jirriflettu l-veduti tal-awtur. Il-Parlament Ewropew mhuwiex responsabbli għall-użu li jista' jsir mill-informazzjoni hawn provduta . Ewropej Dan it-tagħrif twassal mill-Proġett Ewropej. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61854972ada2c_rand.td-a-rec-img{text-align:left}.td_uid_3_61854972ada2c_rand.td-a-rec-img img{margin:0 auto 0 0}